ประกาศกระทรวงการคลังประกาศกระทรวงการคลังเรื่อง หลักเกณฑ์ วิธีการและเงื่อนไข การรับบริการสาธารณสุขของคนพิการตามกฎหมายว่าด้วยการประกันสังคมและตามกฎหมายว่าด้วยหลักประกันสุขภาพแห่งชาติ[๑] โดยที่เป็นการสมควรให้มีการกำหนดหลักเกณฑ์ วิธีการและเงื่อนไข การจ่ายเงินค่ารับบริการสาธารณสุขของคนพิการ ตามกฎหมายว่าด้วยการประกันสังคมที่ไปใช้สิทธิรับบริการสาธารณสุข และตามกฎหมายว่าด้วยหลักประกันสุขภาพแห่งชาติอาศัยอำนาจตามความในข้อ ๒ แห่งคำสั่งหัวหน้าคณะรักษาความสงบแห่งชาติที่ ๕๘/๒๕๕๙เรื่อง การรับบริการสาธารณสุขของคนพิการ ตามกฎหมายว่าด้วยหลักประกันสุขภาพแห่งชาติและกฎหมายว่าด้วยการประกันสังคมรัฐมนตรีว่าการกระทรวงการคลัง จึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกระทรวงการคลังเรื่อง หลักเกณฑ์ วิธีการ และเงื่อนไขการรับบริการสาธารณสุขของคนพิการตามกฎหมายว่าด้วยการประกันสังคมและตามกฎหมายว่าด้วยหลักประกันสุขภาพแห่งชาติพ.ศ. ๒๕๕๙ข้อ๒ประกาศนี้ให้ใช้บังคับตั้งแต่วันที่ ๑๕ กันยายน ๒๕๕๙ เป็นต้นไปข้อ๓ให้รัฐมนตรีว่าการกระทรวงการคลังรักษาการตามประกาศนี้หมวด ๑บททั่วไป ข้อ๔ ในประกาศนี้คนพิการ หมายความว่า คนพิการตามพระราชบัญญัติส่งเสริมและพัฒนาคุณภาพชีวิตคนพิการพ.ศ. ๒๕๕๐ ที่เป็นผู้ประกันตนตามกฎหมายว่าด้วยการประกันสังคมค่าใช้จ่ายเพื่อบริการสาธารณสุข หมายความว่า เงินค่าใช้จ่ายของคนพิการ ซึ่งเป็นผู้ประกันตนตามกฎหมายว่าด้วยการประกันสังคมที่ไปใช้สิทธิรับบริการสาธารณสุขตามกฎหมาย ว่าด้วยหลักประกันสุขภาพแห่งชาติข้อ๕การเบิกจ่ายค่าใช้จ่ายเพื่อบริการสาธารณสุขหรือค่าใช้จ่ายอื่นที่สืบเนื่องจากการให้บริการสาธารณสุขนอกเหนือจากที่กำหนดไว้ในหลักเกณฑ์หรือที่กำหนดไว้แล้วแต่ไม่สามารถปฏิบัติตามหลักเกณฑ์นี้ ให้เป็นอำนาจของกระทรวงการคลังเป็นผู้วินิจฉัยหรืออนุมัติ โดยคำวินิจฉัยของกระทรวงการคลังถือเป็นที่สุดหมวด ๒หลักเกณฑ์การจ่าย ข้อ๖ให้สำนักงานประกันสังคมโอนเงินค่าใช้จ่ายเพื่อการบริการสาธารณสุขของคนพิการจากกองทุนประกันสังคมจำนวนหนึ่งให้สำนักงานหลักประกันสุขภาพแห่งชาติเพื่อนำไปจัดบริการสาธารณสุขให้กับคนพิการแทนสำนักงานประกันสังคมข้อ๗ การจ่ายเงินตามข้อ ๖ให้สำนักงานหลักประกันสังคมแห่งชาติจ่ายได้เฉพาะภายใต้ประเภทและขอบเขตของบริการสาธารณสุขที่คนพิการมีสิทธิได้รับตามกฎหมายว่าด้วยหลักประกันสุขภาพแห่งชาติดังนี้(๑)กรณีคนพิการเข้ารับบริการสาธารณสุขให้หน่วยบริการประจำให้จ่ายอัตราเช่นเดียวกับผู้มีสิทธิหลักประกันสุขภาพแห่งชาติ(๒)กรณีคนพิการเข้ารับบริการสาธารณสุขในหน่วยบริการอื่นหรือสถานบริการ ให้จ่ายในอัตราเช่นเดียวกับคนพิการที่ใช้สิทธิหลักประกันสุขภาพแห่งชาติหมวด ๓การจ่ายเงิน ข้อ๘ ในเดือนสิงหาคมของทุกปีงบประมาณให้สำนักงานประกันสังคมตกลงกับสำนักงานหลักประกันสุขภาพแห่งชาติกำหนดวงเงินค่าใช้จ่ายเพื่อการบริการสาธารณสุขเพื่อใช้เป็นค่าใช้จ่ายบริการสาธารณสุขของคนพิการในปีงบประมาณถัดไป ทั้งนี้ การทำความตกลงให้ทำเป็นหนังสือและลงลายมือชื่อของผู้มีอำนาจสำหรับใช้เป็นหลักบานการจ่ายเงินและรับเงินของทั้งสองหน่วยงานการกำหนดวงเงินค่าใช้จ่ายเพื่อการบริการสาธารณสุขตามวรรคหนึ่งให้คำนึงถึงจำนวนการเพิ่มหรือลดของคนพิการปริมาณการเข้ารับบริการสาธารณสุขนอกหน่วยบริการประจำ ความเสี่ยงของการเข้ารับบริการสาธารณสุขและจำนวนเงินที่เหลือจ่ายตามข้อ ๑๒ (ถ้ามี)โดยให้นำวิธีการจ่ายเงินตามระเบียบกองทุนประกันสังคมมาใช้บังคับโดยอนุโลมกรณีค่าใช้จ่ายเพื่อบริการสาธารณสุขตามข้อ๗ (๒) เกินกว่าวงเงินที่ตกลงไว้ให้สำนักงานหลักประกันสุขภาพแห่งชาติ แจ้งจำนวนเงินที่ยังขาดอยู่ให้สำนักงานประกันสังคมทราบเพื่อโอนเงินเพิ่มเติมตามที่ได้รับแจ้งข้อ๙การจ่ายค่าใช้จ่ายเพื่อการบริการสาธารณสุขตามประกาศนี้ให้สำนักงานหลักประกันสุขภาพแห่งชาตินำหลักเกณฑ์การจ่ายเงินที่ออกโดยอาศัยอำนาจตามกฎหมายว่าด้วยหลักประกันสุขภาพแห่งชาติและประกาศกระทรวงสาธารณสุข เรื่อง หลักเกณฑ์ วิธีการ และเงื่อนไขการรับเงินการจ่ายเงิน การเก็บรักษาเงินและรายการของค่าใช้จ่ายที่เกี่ยวข้องและจำเป็นต่อการสนับสนุนและส่งเสริมการจัดบริการสาธารณสุขและค่าใช้จ่ายอื่นมาใช้บังคับโดยอนุโลมหมวด ๔การรับเงิน ข้อ๑๐ให้สำนักงานหลักประกันสุขภาพแห่งชาติเปิดบัญชีธนาคารพาณิชย์หรือธนาคารที่จัดตั้งขึ้นตามกฎหมายเฉพาะ ชื่อบัญชี กองทุนค่าใช้จ่ายเพื่อบริการสาธารณสุขสำหรับคนพิการซึ่งเป็นผู้ประกันตนตามกฎหมายว่าด้วยการประกันสังคม เพื่อรับเงินค่าใช้จ่ายเพื่อบริการสาธารณสุขจากสำนักงานประกันสังคมโดยให้ออกหลักฐานการรับเงินไว้และจัดทำทะเบียนคุมเงินที่ได้รับเพื่อประโยชน์ในการตรวจสอบข้อ๑๑เงินค่าใช้จ่ายเพื่อบริการสาธารณสุขที่สำนักงานหลักประกันสุขภาพแห่งชาติได้รับตามข้อ๖ ถือเป็นเงินที่ได้รับโดยมีวัตถุประสงค์เพื่อนำไปใช้จัดบริการสาธารณสุขให้กับคนพิการจึงสามารถจ่ายเงินหรือก่อหนี้ผูกพันภายในวงเงินที่ได้รับโดยไม่ต้องนำส่งคลังเป็นรายได้ของแผ่นดินหมวด ๕การเก็บรักษาเงิน ข้อ ๑๒ในกรณีที่มีเงินเหลือจ่ายให้สำนักงานหลักประกันสุขภาพแห่งชาติ เก็บรักษาเงินไว้โดยให้นำไปสมทบกับวงเงินตามข้อ๘ เพื่อใช้ดำเนินการตามประกาศนี้ในปีงบประมาณถัดไปบทเฉพาะกาล ข้อ๑๓ ภายใน ๙๐ วันนับแต่ประกาศฉบับนี้มีผลใช้บังคับให้สำนักงานประกันสังคมโอนเงินค่าใช้จ่ายเพื่อบริการสาธารณสุขตามข้อ๘ ตามจำนวนที่ได้ตกลงกับสำนักงานหลักประกันสุขภาพแห่งชาตินำไปจัดบริการสาธารณสุขให้กับคนพิการในปีงบประมาณ พ.ศ. ๒๕๖๐ข้อ ๑๔ให้สำนักงานหลักประกันสุขภาพแห่งชาติจัดทำบัญชีการรับเงิน การจ่ายเงินที่ได้รับเงินจากสำนักงานประกันสังคมเพื่อใช้ในการตรวจสอบและประเมินผลการทำงานตามแนวทางการจัดทำบัญชีที่สำนักงานหลักประกันสุขภาพแห่งชาติถือปฏิบัติข้อ๑๕กรณีที่คนพิการได้เข้ารับบริการสาธารณสุขตามเงื่อนไขที่กำหนดไว้ในกฎหมายว่าด้วยการประกันสังคมตั้งแต่วันที่ประกาศนี้มีผลใช้บังคับจนถึงวันที่๓๑ ธันวาคม ๒๕๕๙ ให้สำนักงานประกันสังคมจ่ายเงินประโยชน์ทดแทนตามเงื่อนไขที่กฎหมายว่าด้วยการประกันสังคมได้กำหนดไว้ให้กับสถานพยาบาลหรือคนพิการ แล้วแต่กรณีประกาศ ณ วันที่ ๑๗ตุลาคม พ.ศ. ๒๕๕๙อภิศักดิ์ ตันติวรวงศ์รัฐมนตรีว่าการกระทรวงการคลังปุณิกา/ปริยานุช/พิมพ์๒๐ ธันวาคม๒๕๕๙นุสรา/ตรวจ๓๐ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๙๕ ง/หน้า ๒/๑๕ ธันวาคม ๒๕๕๙